Deg yixef wis kraḍ d tasleḍt tasnamkant nessaweḍ ad d-nekkes isental yesɛan assaɣ almend n yismawen n twacult n wammud-a, deg-s azal n 18 n yisental, gar-asen tasreḍt yuɣen aẓar deg tmetti n snat n temnaḍin-a s 15,87 , aya yessegzay-d imezdaɣ n snat n temnaḍin ṭṭfen deg ddin, yerna-d usentel n ṣṣenɛa s 12,69 annect-a yessebgan-d imdanen-a n snat n temnaḍin-a sɛan lḥerfat s wacu i ttidiren, ladɣa tid n ufus, imi yis-sent i d-ttḥellin aɣrum-nsen, sakin, asentel n temdint ɣur-s 9,52 , yeskan-d belli imezdaɣ-agi llan wid i d-yerzan seg-sen seg temdinin niḍen. Ɣef waya i ttusseman ɛleḥsab ismawen iberraniyen i d-ikecmen ɣer temnaḍinagi.